بہاء اللہ

بہاء اللہ (12 نومبر 1817ء – 29 مئی 1892ء) فارسی مذہبی رہنما، امر بہائی کا بانی تھا۔

27 برس کی عمر میں بہاء اللہ باب کا پیروکار بنا، باب ایک فارسی تاجر تھا اور اس بات کی تبلیغ کرتا تھا کہ خدا جلد ایک نیا نبی بھیجے گا جو موسیٰ، عیسی یا محمد کی طرح ہوگا۔ باب اور اس کے ہزاروں پیروکاروں کو ایرانی حکومت نے ان کے عقائد کی وجہ سے سزائے موت دی تھی۔ بہاء اللہ کو ایران سے جلاوطن کر دیا گیا۔ بغداد میں سنہ 1863ء میں بہاء اللہ نے دعویٰ کیا کہ میں وہی متوقع نبی ہوں جس کے متعلق باب پیشین گوئی کر چکا تھا۔ اسی لیے بہائی مذہب والے بہاء اللہ کو مظہر ظہور قرار دیتے ہیں کیونکہ وہ اسلام، مسیحیت، زرتشتیت اور دیگر بڑے مذاہب کی معادیاتی توقعات پر پورا اترتا ہے۔ 

بہاء اللہ کو مزید دشواریوں کا سامنا عثمانی دور میں کرنا پڑا۔ ابتداً ادرنہ میں اور بالآخر عکا (موجودہ اسرائیل کے شہر) میں سزا کاٹنی پڑی، جہاں اس نے زندگی کے آخری 24 سال جیل میں گزارے۔ اس کا مدفن بہائیوں کے لیے زیارت گاہ کی حیثیت رکھتا ہے، ساتھ ہی یہ بہائیوں کا قبلہ بھی ہے جس کی طرف منھ کر کے وہ نماز پڑھتے ہیں۔

 مزید دیکھیے 
 قرة العین طاہرہ
 بہائی مذہب
 علی محمد باب
 زرتشت

 حوالہ جات 

زمرہ:انیسویں صدی کی ایرانی شخصیات
زمرہ:ایرانی انبیا
زمرہ:بہائیت کی مرکزی شخصیات
زمرہ:بہاء اللہ
زمرہ:سلطنت عثمانیہ میں ایرانی مہاجرین
زمرہ:نئی مذہبی تحریکوں کے بانی
زمرہ:1817ء کی پیدائشیں
زمرہ:1892ء کی وفیات